《宿大足寺》
宋代·周行己

尘埃得古寺，突兀乱山中。叠径僧居僻，悬崖鸟道通。

塞云常雨雪，山木自多风。万事浮生外，心花发暮钟。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。